**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Sākoties gada siltajai sezonai – vasarai un uzlabojoties Covid-19 izplatības epidemioloģiskajai situācijai Latvijā, kā arī, ņemot vērā vakcinācijas rezultātus, iedzīvotāji sāk tiekties pavadīt laiku ģimenes un draugu lokā, ievērojot epidemioloģiskās drošības prasības un sekojot epidemiologu ieteikumiem.Ir nepieciešams veikt grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai".Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts “Grozījumi Ministru kabinetu 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” (turpmāk – Projekts) sagatavots, ņemot vērā starpinstitucionāli panākto vienošanos par dažādu sektoru darbības atsākšanu atbilstoši epidemioloģiskajai situācijai, kā arī 2021.gada 14.jūnija Operatīvās vadības grupā panākto vienošanos aktualizēt darbības atsākšanu joprojām “slēgtajiem” sektoriem, kā arī 2021.gada 21.jūnija Operatīvās vadības grupas diskusijas un 28.jūnijā panākto vienošanos un saskaņoto projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atceļot otro ārkārtas situāciju valstī no 2021.gada 7.aprīļa, vienlaikus saglabājot virkni ierobežojumu, tikta panākta starpinstitucionāla vienošanās par pakāpenisku dažādu sektoru darbības atsākšanu atbilstoši epidemioloģiskajai situācijai Latvijā.Sākoties gada siltajai sezonai, būtiski pieaug iedzīvotāju mobilitāte, tiecoties pavadīt laiku draugu un ģimenes lokā atbilstoši epidemioloģiskās drošības prasībām un epidemiologu ieteikumiem. Kā minēts 2021. gada 1. aprīļa Ministru kabineta noteikumu Nr. 191 “Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” anotācijā: “*Ņemot vērā ilgstošo ārkārtējās situācijas stāvokli valstī un ekonomiskās darbības aizliegumus un ierobežojumus, līdz ar ārkārtējās situācijas izbeigšanu ir nepieciešama pilnīga* *saimnieciskās darbības aizliegumu pārskatīšana, ņemot vērā ne tikai epidemioloģisko situāciju, bet arī ietekmes uz tautsaimniecību un sabiedrību izvērtējumu. Ekonomiskās darbības atjaunošanai ir vitāli svarīgi ieviest drošu pakalpojumu sniegšanas konceptu visās jomās un nozarēs (t.sk. ielu tirdzniecības organizēšanā, sabiedriskajā ēdināšanā u.c.), kas balstīts uz augstu epidemioloģiskās drošības kritēriju/prasību ievērošanu un nodrošina vienlīdzīgu pieeju visām jomām un nozarēm*.”Šobrīd, atbilstoši Ministru kabineta 2020.gada 9.jūnija noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360), nav ierobežota inventāra noma. Papildus, no 2021.gada 15.jūnija ir atļauta sabiedriskās ēdināšanas pakalpojumu sniegšana iekštelpās un sporta nodarbības iekštelpās vakcinētām/pārslimojušām personām, personām ar negatīvu Covid-19 testu un bērniem līdz 12 gadu vecumam, ievērojot stingras epidemioloģiskās drošības prasības. MK noteikumu Nr.360 2021.gada 22.jūnija grozījumi paredz papildus atvieglojumus, palielinot iespējamo personu skaitu grupu nodarbībās sporta zālēs un personu skaitu pie galdiņa sabiedriskās ēdināšanas pakalpojumu sniegšanas vietās (ja 14 dienu kumulatīvais Covid-19 gadījumu skaits uz 100 000 iedzīvotāju ir mazāks par 100, līdz brīdim, kamēr tas nepārsniedz 120).Savukārt, MK noteikumu Nr.360 2021.gada 10.jūnija grozījumi paredz individuālo ar izklaidi saistīto pakalpojumu (atrakcijas, karuseļi, rodeļi u.c.) atļāvumu ārtelpās no 2021.gada 12.jūnija.Projekts paredz atļaut sniegt saimnieciskos pakalpojumus, kas saistīti ar iekštelpu atrakcijām (tai skaitā akvaparkos, izklaides un atrakciju centros, batutu parkos, bērnu rotaļu istabās un bērnu pieskatīšanas vietās (arī tirdzniecības centros)) iekštelpās šo noteikumu [38.34 punktā](https://likumi.lv/ta/id/315304#p38.34) minētajām personām (personām, kurām ir sadarbspējīgs vakcinācijas sertifikāts; personām, kurām ir sadarbspējīgs pārslimošanas sertifikāts; personām, kurām ir sadarbspējīgs testēšanas sertifikāts; minētās personas pavadošajiem bērniem, kas jaunāki par 12 gadiem (bez sertifikātiem)), ja tiek ievērotas stingras epidemioloģiskās drošības prasības:* ja pie ieejas tiek nodrošināta kontrole, lai identificētu klātesošo personu atbilstību šo augstāk minētajām prasībām (vakcinēta persona, pārslimojusi persona, persona ar negatīvu testu, bērni līdz 12 gadu vecumam), un tiek nodrošināts, ka pasākuma norises vai pakalpojuma sniegšanas vietā telpās vai teritorijā neatrodas personas, kas šīm prasībām neatbilst;
* ja pasākuma norises vai saimnieciskā pakalpojuma sniegšanas vietā telpās un teritorijā, kur var iekļūt apmeklētāji, personāls atbilst augstāk minētajām prasībām. Ja telpās vai teritorijā, kur nevar iekļūt apmeklētāji, atrodas personas, kas neatbilst augstāk minētajām prasībām, tajās jāievēro visas noteiktās epidemioloģiskās prasības;
* ja klātesošās personas, izņemot tās, kas jaunākas par 12 gadiem, pēc pakalpojuma sniedzēja norīkotas personas vai kontrolējošo institūciju pieprasījuma var uzrādīt sadarbspējīgu sertifikātu, kas apliecina augstāk minētajām prasībām, un pakalpojuma sniedzēja norīkotai personai un kontrolējošām institūcijām ir tiesības pieprasīt uzrādīt šos sertifikātus;
* vienai personai tiek nodrošināti ne mazāk kā 15 m2 no apmeklētājiem pieejamās pakalpojumu sniegšanas vietas publiski pieejamo telpu platības;
* apmeklētāju plūsma tiek organizēta, nodrošinot 2m distances ievērošanu starp individuāliem apmeklētājiem vai mājsaimniecībām, un novēršot cilvēku drūzmēšanos;
* iekštelpās tiek izmantoti mutes un deguna aizsegi, izņemot, ja tas nav iespējams, izmantojot atrakcijas;
* pēc iespējas samazināts kopīgi lietoto virsmu un priekšmetu skaits, notiek regulāra (kur iespējams, pēc katra klienta) virsmu, tai skaitā inventāra un darba aprīkojuma, tīrīšana un dezinfekcija, izmantojot spirtu saturošus roku un virsmu dezinfekcijas līdzekļus (kas satur vismaz 70 % etanola);
* netiek sniegti izklaides pakalpojumi, kuros nav iespējams nodrošināt inventāra un virsmu dezinfekciju un distances ievērošanu starp apmeklētājiem (piemēram, bērnu bumbu baseini). Šādus pakalpojumus atļauts sniegt tikai vienai personai vai vienai mājsaimniecībai, starp apmeklētājiem nodrošinot inventāra un virsmu dezinfekciju;
* apmeklētājiem pirms un pēc inventāra/atrakcijas izmantošanas nodrošina spirtu saturošu roku dezinfekcijas līdzekļu (kas satur vismaz 70 % etanola) pieejamību;
* tiek nodrošināta regulāra telpu ventilācija (nodrošinot, ka oglekļa dioksīda (CO2) līmenis nepārsniedz 1000 PPM (daļas uz miljonu));
* ir noteikta atbildīgā persona, kas organizē šajos noteikumos noteikto epidemioloģiskās drošības pasākumu īstenošanu pakalpojuma sniegšanas vietā un:

- atrodas pakalpojuma sniegšanas vietā tā darbības laikā;- pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu pakalpojuma sniegšanas vietā;- objektīvi pārbaudāmā veidā identificē un norāda kontroles laikā pakalpojuma sniegšanas vietā esošo apmeklētāju skaitu;* apmeklētājiem redzamās vietās (vismaz pie ieejas un kases) ir izvietota skaidri salasāma publiski pieejama informācija, tai skaitā svešvalodās, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, kā arī augstāk minētās atbildīgās personas kontaktinformācija un policijas palīdzības tiešais tālruņa numurs 110;
* tiek nodrošināta apmeklētāju un iesaistīto darbinieku reģistrācija (vārds, uzvārds, kontaktinformācija). Ja konstatēta apmeklētāja vai darbinieka saslimšana ar Covid-19, pēc Slimību profilakses un kontroles centra pieprasījuma tiek nodoti apmeklētāju un iesaistīto darbinieku personas dati.”

Projektā noteiktais regulējums, kas paredz, ka vienai personai tiek nodrošināti ne mazāk kā 15m2  no apmeklētājiem pieejamās pakalpojumu sniegšanas vietas publiski pieejamo telpu platības, nepieciešams, lai samērotu epidemioloģiskās drošības pasākumus ar kaimiņvaltīm (Lietuva, Igaunija), tādējādi, motivējot iedzīvotājus brīvā laika pavadīšanai izmantot Latvijā esošās iespējas. Tāpat, 15m2 ir optimāls ierobežojums, ņemot vērā, ka apmeklētājiem visur, izņemot vietas, kur tas nav iespējams, izmanto sejas un mutes aizsegus. Pakalpojumu sniedzēja pienākums ir nodrošināt MK noteikumu nr.360 6.3.2. apakšpunkta prasības, tas ir, pasākuma organizators vai saimnieciskā pakalpojuma sniedzējs nesniedz pakalpojumu personai, kura neievēro epidemioloģiskās drošības prasības. Tas nozīmē, ka pakalpojuma sniedzējs uzrauga to, ka apmeklētāji ievēro pulcēšanās nosacījumus, distancēšanos, maksimāli pieļaujamo cilvēku skaitu telpās un atrakcijā, mutes un deguna aizsegu lietošanas nosacījumus utml. Konstatējot epidemioloģiskās drošības prasību pārkāpumus, pakalpojuma sniedzējs aizrāda par epidemioloģiskās drošības prasību pārkāpumu vai, ja pakalpojuma saņēmējs neņem vērā pakalpojuma sniedzēja norādījumus, izraida personu no pakalpojuma sniegšanas teritorijas vai vēršas pie pašvaldības policijas vai Valsts policijas. Papildus, projekts paredz svītrot 89.punktu, kas saglabājies no iepriekšējās redakcijas, nosakot, ka šo noteikumu 56.4 punkta regulējums ir attiecināms uz visām attiecīgajā punktā noteiktajām personām, kas ieceļo Latvijas Republikā līdz 2021. gada 15. jūnijam. Ņemot vērā 2021.gada 15.jūnijā Ministru kabinetā apstiprinātos Satiksmes ministrijas grozījumus, šis punkts zaudējis aktualitāti un nav piemērojams.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām, tūristu mītnēm un sabiedriskās ēdināšanas pakalpojumu sniedzējiem, pakalpojumu, kas saistīti ar izklaidi un atrakcijām iekštelpās, sniedzējiem, tostarp, izklaides/atrakciju parkiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E. Valantis

Dace Butāne, 67013009

Dace.Butane@em.gov.lv